LV Eiropas Savienības Oficiālais Vēstnesis C 435/7

Paziņojums to personu ievērībai, kurām piemēro ierobežojošos pasākumus, kas paredzēti Padomes Lēmumā 2013/798/KĀDP, kuru īsteno ar Padomes Īstenošanas lēmumu (KĀDP) 2015/2459, un Padomes Regulā (ES) Nr. 224/2014, kuru īsteno ar Padomes Īstenošanas regulu (ES) 2015/2454 par ierobežojošiem pasākumiem saistībā ar situāciju Centrālāfrikas Republikā

(2015/C 435/04)

Personām, kuras iekļautas pielikumā Padomes Lēmumam 2013/798/KĀDP (1), kuru īsteno ar Padomes Īstenošanas lēmumu (KĀDP) 2015/2459 (2), un I pielikumā Padomes Regulai (ES) Nr. 224/2014 (3), kuru īsteno ar Padomes Īstenošanas regulu (ES) 2015/2454 (4) par ierobežojošiem pasākumiem saistībā ar situāciju Centrālāfrikas Republikā, dara zināmu šādu informāciju.

Sankciju komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 2127 (2013), 2015. gada 20. oktobrī atjaunināja informāciju par vienu no personām to personu un vienību sarakstā, uz kurām attiecas pasākumi, kas noteikti Rezolūcijas 2134 (2014) 30. un 32. punktā. Sankciju komiteja 2015. gada 18. decembrī nolēma iekļaut divas personas to personu un vienību sarakstā, uz kurām attiecas pasākumi, kas noteikti Rezolūcijas 2134 (2014) 30. un 32. punktā.

Attiecīgās personas jebkurā laikā var ANO komitejai, kas izveidota saskaņā ar Rezolūciju 2127 (2013), iesniegt lūgumu pārskatīt lēmumus par viņu iekļaušanu minētajā ANO sarakstā, vajadzības gadījumā pievienojot tam apliecinošus dokumentus. Lūgums jānosūta uz šādu adresi:

Focal Point for De-listing Security Council Subsidiary Organs Branch Room DC2 0853B United Nations New York, N.Y. 10017 UNITED STATES OF AMERICA Tālr. +1 9173679448 Fakss +1 2129631300 E-pasts: delisting@un.org

Sīkāku informāciju skatīt: http://www.un.org/sc/committees/2127/

Ņemot vērā ANO lēmumu, Eiropas Savienības Padome ir noteikusi, ka ANO norādītās personas būtu jāiekļauj to personu un vienību sarakstos, uz kurām attiecas ierobežojošie pasākumi, kas noteikti Lēmumā 2013/798/KĀDP un Regulā (ES) Nr. 224/2014. Pamatojums attiecīgo personu iekļaušanai šajos sarakstos ir izklāstīts attiecīgajos Padomes lēmuma pielikuma un Padomes regulas I pielikuma punktos.

Attiecīgo personu uzmanība tiek vērsta uz to, ka pastāv iespēja iesniegt pieteikumus attiecīgās dalībvalsts (vai attiecīgo dalībvalstu) kompetentajās iestādēs, kas norādītas Regulas (ES) Nr. 224/2014 II pielikumā minētajās tīmekļa vietnēs, lai saņemtu atļauju izmantot iesaldētos līdzekļus pamatvajadzību nodrošināšanai vai konkrētiem maksājumiem (sk. regulas 7. pantu).

Attiecīgās personas var Padomei iesniegt lūgumu pārskatīt lēmumu par viņu iekļaušanu minētajā sarakstā, pievienojot tam apliecinošus dokumentus. Šādi lūgumi jānosūta uz šādu adresi:

Conseil de l’Union européenne Secrétariat général DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pasts: sanctions@consilium.europa.eu

Attiecīgo personu uzmanība tiek vērsta arī uz iespēju apstrīdēt Padomes lēmumu Eiropas Savienības Vispārējā tiesā saskaņā ar nosacījumiem, kas paredzēti Līguma par Eiropas Savienības darbību 275. panta otrajā daļā un 263. panta ceturtajā un sestajā daļā.

(1) OV L 352, 24.12.2013., 51. lpp.

(2) OV L 339, 24.12.2015., 48. lpp.

(3) OV L 70, 11.3.2014., 1. lpp.

(4) OV L 339, 24.12.2015., 36. lpp.